section_heading: Put do zvijezda
paragraph_text: Uloge u akcijskim spektaklima obilježile su početak novog tisućljeća. Snimila je, s Nicolasom Cageom adrenalinski akcić Nestali u 60 sekundi (2000.), oživotvorila lik Lare Croft iz videoigre u filmu Lara Croft: Tomb Rider (2001.) i nastavku Lara Croft Tomb Rider: Kolijevka života (2003.). Nedugo zatim glumila je u filmu "Aleksandar Veliki" (2004.), a potom slijedi snimanje filma Gospodin i gospođa Smith, za snimanja kojeg upoznaje budućeg supruga Brada Pitta.